Dubrovnik

Dubrovniko (latine kaj itale Ragusa) estas marborda urbo en Kroatio situanta en la suda parto de Dalmatio. Ĝi havas loĝantaron de 43.770 (laŭ indikoj de 2001). Ĝi estas unu de la plej gravaj turismaj centroj de la Adriatiko. Oni nomas ĝin "la perlo de la Adriatiko".
eta|maldekstre|La Malnova haveno en Dubrovnik

 Historio 
Dubrovnik estis fondita per unuigo de du urbetoj: Laus, kiu troviĝis sur malgranda insulo sude de la dalmata marbordo, kaj Dubrava, slava kolonio ĉe monteto.

La urbo restis preskaŭ detruita en 1667 post forta tertremo. Oni rekonstruis ĝin en la ĉirkaŭaĵo de la hodiaŭa Placo. Oni fortikigis la urbon kaj konstruis du pordojn, po unu ĉe ĉiu flanko de la istmo.

Ekde la 14-a jarcento ĝis 1808, la urbo memregis sin kiel libera ŝtato nomata Respublica Ragusina, ankaŭ konata kiel Respubliko de Dubrovnik; tio estis Mara Respubliko. La respubliko akiris sian pinton inter la 15-a kaj la 16-a jarcentoj, kiam ĝi konkursis kun la Venecia Respubliko.

La Respubliko perdis sian gravecon post la navigacia krizo en la Mediteraneo kaj, precipe, pro la tertremo de 1667. En 1669 ĝi devis kunlabori kun la Otomanoj por protekti sin de la avanco de la veneciaj trupoj.

La fino de la Respubliko de Dubrovnik sekvis la konkeron per la napoleonaj trupoj en 1806. En 1808 oni oficiale malestablis la Respublikon de Dubrovnik.

En 1815, Dubrovnik aneksiĝis al Aŭstrio kaj restis aneksita ĝis 1918, kiam ĝi fariĝis parto de la "Reĝlando de la serboj, kroatoj kaj slovenoj", (ekde 1929 nomata Jugoslavio). Ĉe la komenco de la dua mondmilito, Dubrovnik fariĝis parto de la Sendependa ŝtato Kroatio. Ekde aprilo de 1941 ĝis septembro de 1943, la urbo estis okupita unue de trupoj italaj kaj poste germanaj. Liberigis ĝin la partizanoj en oktobro de 1944.

En 1991, pro la deklaro de sendependeco de Kroatio, la urbo estis bombardita kaj suferis iujn damaĝojn. Post la fino de la Balkana milito, UNESKO iniciatis rekonstruon de la urbo. La rekonstruo de la konstruaĵoj realiĝis laŭ la originala arĥitekturo por ke oni konservu la estetikon. Krome, oni protektis la reston de la konstruaĵoj kontraŭ tertremoj.

 Servoj 
 Internacia Universitato de Dubrovnik
 Universitato de Dubrovnik

 Famuloj 
En Dubrovnik mortis:
 hungara grafino Klára Andrássy
 hungara kuracisto György Gottsegen.

 Vidu ankaŭ 
 Tramtransporto en Dubrovnik

 Eksteraj ligiloj 

 Gvidlibro tra Dubrovnik  (angle, itale, germane, kroate)


Kategorio:Dalmatio
Kategorio:Urboj de Kroatio
Kategorio:Marhavenaj urboj